Document ID: 31981R3027

KOMISSION ASETUS (ETY) N:o 3027/81,
annettu 22 päivänä lokakuuta 1981,
sokerialan tuonti- ja vientitodistusjärjestelmän soveltamista koskevista erityisistä yksityiskohtaisista säännöistä annetun asetuksen (ETY) N:o 2630/81 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81() ja erityisesti sen 13 artiklan 2 kohdan ja 37 artiklan 2 kohdan,
sekä katsoo, että
komission asetuksen (ETY) N:o 2630/81() 9 artiklassa säädetään erityisesti, että yhteisen tullitariffin nimikkeeseen 17.01 kuuluvien sokereiden 10 tonnia ylittävän sokerimäärän tuontitodistukset annetaan kolmantena hakemuksen jättöpäivää seuraavana työpäivänä,
etuuskohtelun alaisten sokereiden tuontiin sovellettavista yksityiskohtaisista säännöistä 17 päivänä marraskuuta 1976 annetun komission asetuksen (ETY) N:o 2782/76(), sellaisena kuin se on muutettuna asetuksella (ETY) N:o 3475/80(), mukaisesti yhteisöön tuodut etuuskohtelun alaiset sokerimäärät kuuluvat erityisjärjestelmään; tämän vuoksi ne olisi jätettävä asetuksen (ETY) N:o 2630/81 9 artiklan soveltamisalan ulkopuolelle, ja sen vuoksi olisi mukautettava mainittu 9 artikla, ja
tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2630/81 9 artikla seuraavasti:
"9 artikla
Yhteiseen tullitariffin nimikkeeseen 17.01 kuuluvien sokereiden, lukuun ottamatta C-sokeria ja yhteisöön asetuksen (ETY) N:o 2782/76 mukaisesti tuotavaa etuuskohtelun alaista sokeria, 10 tonnia ylittävän määrän vienti- ja tuontitodistukset annetaan kolmantena hakemispäivää seuraavana työpäivänä, sanotun kuitenkaan rajoittamatta asetuksen (ETY) N:o 1785/81 22 artiklan soveltamista.
Kun on kyse edellisessä kohdassa tarkoitetuista ja 10:tä tonnia pienempien määrien todistuksista, asianomainen voi hakea ainoastaan yhtä tällaista todistusta samana päivänä ja samalta toimivaltaiselta viranomaiselta."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä lokakuuta 1981.

Labels: 3
17